**Tampereen kehätie** on Tampereen kaupunkiseutua kiertävä kehätie, joka on koko matkaltaan moottoritietä. Tie on merkittävä liikenneväylä sekä seudulliselle että valtakunnalliselle liikenteelle. Se oli aikoinaan kantatie, jonka numero oli alun perin 45, myöhemmin 60, mutta nykyisin sen länsiosa muodostaa osan valtatiestä 3, itäosa taas valtatiestä 9. Tien osista käytetään usein myös omia nimiään **Tampereen läntinen kehätie** ja **Tampereen itäinen kehätie**. Läntisen ja itäisen kehätien rajaajana toimii Helsinki–Tampere-moottoritien ja kehätien risteys eli Lakalaivan eritasoliittymä. Läntisen osan pituus on 21 kilometriä ja itäisen 10 kilometriä. Lännestä itään kehätien osat ovat tunnettuja myös nimillä *Nokiantie*, *Ylöjärventie* ja *Pyhäjärventie*.

Tie kulkee seuraavien kuntien alueella lännestä itään: Ylöjärvi – Tampere – Nokia – Pirkkala – Tampere (uudelleen). 

Tampereen kehätie alkaa lännessä Ylöjärveltä valtatie 3:n ja kantatie 65:n eritasoliittymästä, josta valtatie 3 menee Vaasaan ja kantatie 65 Tampereelta Virroille. Ylöjärveltä kehätie kulkee Tampereen ja Nokian rajaa seuraillen Kalkun eritasoliittymään, josta eroaa valtatie 11 Poriin, ja edelleen Pitkäniemen eritasoliittymään, jossa se risteää valtatietä 12 Raumalta Tampereen kautta Lahteen ja Kouvolaan. Tämän jälkeen kehätie ylittää Rajasalmen sillan ja saapuu Pirkkalan kuntaan, kiertää Pirkkalan kuntakeskuksen ja Tampere-Pirkkalan lentoaseman välistä ja saapuu taas Tampereen alueelle. Lakalaivan eritasoliittymässä risteävät valtatiet 3 ja 9 Helsingin ja Turun suuntiin. Lakalaivan liittymän itäpuolella on Karkunvuoren moottoritietunneli. Kehätie päättyy idässä Tampereen Alasjärvelle valtateiden 9 ja 12 liittymään, jossa valtatie 9 jatkuu Jyväskylän kautta Kuopioon ja jo mainittu valtatie 12 Kouvolaan.

Tampereen kehätie on ollut moottoritietä koko pituudeltaan vuodesta 2009 lähtien. Lakalaivan kohdalla on Suomen ainoa nelitasoliittymä. Myös kantatie 60:n/valtatie 3:n ja valtatie 12:n eli kahden moottoritien eritasoliittymä Nokialla on massiivinen Suomen mittakaavassa. Kyseiseen liittymään rakennettiin 25 siltaa vuosina 2003–2006.

Historiaa
---------

Tampereen kehätien vanhin osa on vuonna 1973 valmistunut Rajasalmen (vanha) silta. Läntinen kehätie on valmistunut kokonaisuudessaan 1970- ja 1980-luvun vaihteen tienoilla. Tie oli alun perin moottoriliikennetietä Lakalaivan ja Rajaniemen välillä ja tavallista kaksikaistaista maantietä Rajaniemen ja Ylöjärven välillä. Läntisen kehätien valmistuttua valtatiet 3 ja 9 kulkivat edelleen Tampereen keskustan kautta, ja kehätie numeroitiin kantatieksi 45.

Itäinen kehätie on valmistunut vuonna 1994, ja se on ollut alusta saakka kokonaisuudessaan moottoritietä. Itäisen kehätien valmistuttua koko kehätie numeroitiin uudelleen kantatieksi 60. Samalla myös valtateiden 3 ja 9 reitit siirrettiin kulkemaan kehätien kautta. Kantatienumero 45 siirtyi Helsingistä Tuusulan kautta Hyvinkäälle kulkevalle entiselle maantielle 137, niin sanotulle Tuusulanväylälle.

Syksyllä 2006 valmistui Rajaniemen ja Kalkun välinen moottoritieosuus kehätien länsiosalle. Samassa yhteydessä valmistuivat Rajasalmen uudet sillat, ja vanha silta jäi palvelemaan paikallista liikennettä. Kehätien loputkin osuudet valmistuivat moottoritieksi vuonna 2008, kun Lakalaivan ja Rajaniemen sekä Kalkun ja Soppeenmäen väliset osuudet avattiin. Koko parannushankkeen kustannukset olivat 114 miljoonaa euroa ja toteuttajana oli Destia.

Numero 60 oli aikaisemmin ollut kahdella muullakin kantatiellä. Vuoden 1938 tienumerointijärjestelmässä kantatie 60 oli Haminasta Sippolan Liikkalan ja Myllykosken kautta Kouvolaan kulkenut tie. Kun Kouvolasta Mikkeliin johtanut tie 1970-luvulla valmistui, se yhdessä entisen kantatien 60 kanssa muutettiin valtatieksi 15, joka ulottui nyt Kotkasta Mikkeliin, ja samalla kantatienumero 60 siirtyi Kuusankosken Voikkaan ja Heinolan väliselle tielle, joka nykyisin on kantatie 46. Kuusankosken ja Heinolan välinen tie puolestaan numeroitiin kantatieksi 46 tienumeron 60 siirtyessä Tampereen kehätielle. Tienumero 60 poistettiin kehätiellä käytöstä vuonna 2011.

Lähteet
-------

1. ↑  Tampereen läntinen kehätie vihittiin käyttöön *liikenne- ja viestintäministeriö*.  15.01.2009.
2. 1 2  Valtatie 9: Tampereen seudun moottoritiet Matti Grönroos. Viitattu 16.6.2018.
3. ↑  Valtatie 3 Tampereen läntisen kehätien avajaisjuhla - Länsi-Suomen liikenteen solmukohta avautui *Konepörssi.com*.  15.1.2009.

Aiheesta muualla
----------------

* Matti Grönroosin sivu kantatiestä 60
* Tampereen läntinen kehätie levenee moottoritieksi, Rakennuslehti 7.10.2004[vanhentunut linkki]
* Mauranen Tapani: Tampereen tuolle puolen – VT3/Tampereen läntisen kehätien historia; Tiehallinto/Mobilia 2009; ISBN 978-951-98271-4-8

Liittymät Ylöjärveltä Alasjärvelle

|  |  |  |  |  |  |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
|   |     **Valtatie** (1+1), **Tampereen läntinen kehätie** |
|  | 

|  |
| --- |
|  52 |

 |  | Soppeenmäen eritasoliittymä |      Vaasantie  Uusi-Kuruntie | VaasaTampereVirrat |
|  | 

|  |
| --- |
|  51 |

 |  | Soppeentien eritasoliittymä | Soppeentie |  |
|  |     **Moottoritie** (2+2), **Tampereen läntinen kehätie** |
|  | 

|  |
| --- |
|  50 |

 |  | Pikku-Ahveniston eritasoliittymä |  |  |
|  |  |  |  Ylöjärven ja Tampereen kunnanraja |  |  |
|  | 

|  |
| --- |
|  49 |

 |  | Myllypuron eritasoliittymä |  |  |
|  |  |  |  Tampereen ja Nokian kunnanraja |  |  |
|  | 

|  |
| --- |
|  48 |

 |  | Kalkun eritasoliittymä |   PorintieKolmihaarankatu | PoriTesoma,  Myllypuro |
|  | 

|  |
| --- |
|  47 |

 |  | Pitkäniemen eritasoliittymä |    Turuntie | Rauma, NokiaTampere |
|  |  |   | Rajasalmen silta |  | valmistunut 2005 |
|  |  |  |  Nokian ja Pirkkalan kunnanraja |  |  |
|  | 

|  |
| --- |
|  46 |

 |  | Rajaniemen eritasoliittymä |   Naistenmatkantie  Anian Rantatie | PirkkalaSäijä |
|  | 

|  |
| --- |
|  45 |

 |  | Pirkkalan eritasoliittymä |   Lentoasemantie | Pirkkala Lentoasema |
|  | 

|  |
| --- |
|  43 |

 |  | Linnakorven eritasoliittymä |  |  |
|  |  |  |  Pirkkalan ja Tampereen kunnanraja |  |  |
|  | 

|  |
| --- |
|  42 |

 |  | Sarankulman eritasoliittymä |   Nuutisarankatu | Partola, Sarankulma, Pirkkahalli |
|  | 

|  |
| --- |
|  41 |

 |  | Lakalaivan eritasoliittymä (suuntaisliittymä Vaasan suuntaan) |   Lempääläntie |  |
|  | 

|  |
| --- |
|  40 |

 |  | Tampere eteläinen eritasoliittymä | etelään:         pohjoiseen:    Turuntie | Helsinki, TurkuTampere |
|  |     **Moottoritie** (3+3), **Tampereen itäinen kehätie** |
|  |  |  | Lahdesjärven eritasoliittymä | Automiehenkatu |  |
|  |     **Moottoritie** (2+2), **Tampereen itäinen kehätie** |
|  |   |   | Karkunvuoren tunneli | 180 metriä |   |
|  |  |  | Hervannan eritasoliittymä | Hervannan valtaväylä | HervantaKaleva |
|  |  |  | Hankkion eritasoliittymä | Messukylänkatu | Messukylä |
|  |  |  |  | Sammon valtatie |  |
|  |  |  | Alasjärven eritasoliittymä |   Teiskontie   Teiskontie    | Tampere;   päättyyLahtiJyväskylä |

Kantatiet 40–98
  |   |   |   |   |   |   |   |   |   |   |   |   |   |   |   |   |   |   |   |   |     
   |   |   |   |   |   |   |   |   |   |   |   |   |   |   |   |   |   |   |   |